ત્યાર પછી મરિયમનો પિતા ત્રણ દલાલને લઈ આવ્યો. તેમણે મરિયમ પર બળાત્કાર કર્યો. પછી માતા-પિતા મરિયમને મુંબઈ લાવ્યાં અને સાયનમાં એક લાખ એંસી હજાર રૂપિયામાં એક મહિલાને વેચી દીધી. મહિલા અને દલાલે મરિયમને કમાઠીપુરા-ફોરાસ રોડ વેચી દીધી. એક દિવસ એ ગલીમાં પોલીસ રેડ પડી. કોઈકે મરિયમ મરિયમ કહીને બૂમો પાડી, પરંતુ મરિયમ જવાબ કેવી રીતે આપે? પછી મરિયમ ગ્રાન્ટ રોડ પરના જમુના મેન્શનમાં પહોંચી ગઈ. જોકે અહીંની માલિકે મરિયમનો સારા ડૉક્ટર પાસે ઇલાજ કરાવ્યો. તેના હાથ-પગ કામ કરતાં થયા, તે ફરીથી બોલવા પણ લાગી. મરિયમ કહે છે, ‘સગી માતાએ લકવાની અસર થવાથી મને આ ગંદકીમાં વેચી દીધી, પરંતુ અહીંની કોઠાવાળી બાઈએ સારા ડૉક્ટરને બતાવીને મારો ઇલાજ કરાવ્યો, એટલે હવે ધંધામાં હું જાતે જ ગ્રાહકોને સંતોષવા લાગી.’